cyanic-selkie/wikianc huggingface dataset:
הך פטיש
הצעצוע הקלאסי מבוסס על משטח מוגבה ובו חורים, בהם נעוצים גלילים. אופן המשחק בצעצוע הוא הכאה בפטיש ייעודי על הגלילים, עד שהם עוברים לצידו השני של המשטח. אז ניתן להפוך את המתקן, כך שהגלילים בולטים שוב, וניתן להכות בהם שנית.
קרחון סמית' (אלסקה)
מקור השם
שמו של הקרחון ניתן לו בשנת 1899, על ידי חברי משלחת הארימאן לחקר אלסקה (Harriman Alaska Expedition).
יחסי אירלנד–הוותיקן
קשרים קדומים
לאירלנד קשרים עם הוותיקן מאז תקופת פטריק הקדוש לפחות. פטריק נשלח לאירלנד על ידי האפיפיור סלסטינוס הראשון. היחסים בין אירלנד לכס הקדוש נמשכו באמצעות מינוי בישופים, ונציגים אישיים של האפיפיור נשלחו לכהן על הרפורמות במבנה הכנסייה האירית, כמו סינוד קלס בשנת 1152 וסינוד קאשל (1172) שהמשיך תהליך זה לאחר הכיבוש הנורמני. הקולג' האירי האפיפיורי להכשרת וחינוך כמרים ברומא, נוסד בשנת 1628. קתולים אירים היו היזמים העיקריים של האמנציפציה לקתולים שהושגה בשנת 1829 בבריטניה. החל משנת 1850 הכנסייה האירית דגלה באולטרה־מונטניזם תחת הקרדינל קולן והיא הפכה לאלמנט שמרני בתנועה הלאומנית האירית.
רוקו אוקיץ'
קריירה
ביולי 2008 החליטה טורונטו ראפטורס לממש את האופציה על אוקיץ', והחתימה אותו על חוזה. בעונת הרוקי שלו ב-NBA שותף אוקיץ' ב-72 משחקים, ושימש כרכז מחליף לחברו לשעבר בוויטוריה, חוסה קלדרון. ממוצעיו בעונה זו עמדו על 4.2 נקודות ו-2.1 אסיסטים ב-12.4 דקות למשחק, ואת שיא הקריירה שלו הוא קבע כאשר קלע 22 נקודות במשחק מול סן אנטוניו ספרס בפברואר 2009. לאחר אותה עונה הועבר אוקיץ' בטרייד למילווקי באקס, יחד עם קרלוס דלפינו.
שיבוטה
שיבוטה (שם מדעי: Arabibarbus grypus) היא דג ממשפחת הקרפיוניים. השיבוטה היא דג מאכל הנזכר במקורות יהודיים תלמודיים, שזוהה בתור מין בסוג Arabibarbus.
השיבוטה כדג מאכל
בתלמוד בבלי מתארים כיצד מתכוננים אמוראים שונים לקראת השבת: כלומר, רב ספרא היה חורך ראש (ככל הנראה ראש בהמה) להכשרתו ורבא היה ממליח שיבוטה. כלומר השיבוטה נאכלה בשבת. קיים דיון בשאלת הרישא לעומת השיבוטא ובשאלה האם היו אלה מזונות שנאכלו באופן קבוע בשבת.
השיבוטה כעז ים
היד רמ"ה (סנהדרין נט: ד"ה מתיבי) כותב: "ושיבוטא עיזא דימא הוא". וכ"כ תוספות (עבודה זרה לט. ד"ה וסימניך): "בפ"ב דקידושין (דף מא.) אמר רבא מלח שיבוטא - והוא עז של ים כדאמר בפ' הפרה (ב"ק דף נה.) הנהיג בעיזא ושבוטא מאי". לפי שהבינו כך מהגמרא:, מדובר בנהיגה בשיבוטא ובעז יחד, רש"י אומר על כך:  הדיון עוסק באיסור הנהיגה בכלאיים, והרעיון של נהיגת שיבוטא ועיזה יחד מהווה דוגמה לנהיגת בעלי חיים שונים לחלוטין יחד – דוגמה היפותטית.
הר פוקאטרה
מקור השם
ההר נקרא על שם נחל פוקאטרה (Pocaterra Creek) הסמוך, אשר בתורו נקרא על שם ג'ורג' פוקאטרה, ממשפחת אנשי עסקים ממוצא ונצואליאני. איש העסקים ג'ורג' פוקאטרה מוונצואלה חקר את אזור ההר.
סדר טהרות
רשימת המסכתות
על הסיבה לסידור זה כותב הרמב"ם, שרבי יהודה הנשיא התחיל קודם כל ללמדנו מה נטמא, משום שזה הבסיס לדיני הטהרה, לכן הסדר מתחיל דווקא במסכת כלים, המבארת לאלו כלים יש פוטנציאל להיות טמא ולאלו לא. לאחר מכן סודרה מסכת אהלות, משום שהיא עוסקת בטומאה החמורה ביותר - טומאת מת, ומסכת נגעים שגם בה יש דמיון למיתה. אחר שדיבר על טומאת מת, דיבר על הטהרה ממנה במסכת פרה. לאחר מכן הובאו דיני הטומאה הקלים יותר במסכת טהרות והטהרה מהם במסכת מקוואות. מסכת נידה מופיעה רק לאחר מכן משום שהיא טומאה שאינה שייכת לכולם אלא רק לנשים. והיה ראוי לסדר אחריה את מסכת זבים שעניינה דומה, אך משום שדיני מכשירין מופיעים בתורה קודם לכן (דיני הכשרת אוכלין מופיעים בפרשת שמיני ואילו דיני זבים מופיעים בפרשת מצורע), סודרה מסכת מכשירין לפניה. לאחר מכן מופיעה מסכת טבול יום שהיא סיום דיני הטומאה של כל הגוף. בסיום הסדר מופיעה מסכת ידיים העוסקת רק בטומאה של איבר אחד ומסכת עוקצים שכולה נלמדה מסברה ואין דיניה מפורשים בתורה.
נטורי קרתא
חלקם הגדול של נטורי קרתא בישראל (כ-400 משפחות) מתגוררים בשכונת מאה שערים בירושלים, המהווה את מרכז קהילתם, ובנוסף בקהילות בבית שמש (כ-100 משפחות), ניו יורק (כ-100 משפחות) ובלונדון. הם מרבים בפעילויות מחאה כנגד מדינת ישראל, כנגד חילולי שבת וכנגד זרמים חרדיים אחרים. לעיתים הם אף מביעים מחאה כנגד העדה החרדית. חלק קטן מאנשי הקבוצה אף נוקט בעמדות רדיקליות יותר, כגון קריאה להקמת מדינה פלסטינית מהירדן עד הים. בין חברי הקבוצה יש מספר קיצוניים שהתפרסמו בשל פעולותיהם האלימות ומכונים בציבור החרדי "סיקריקים", אם כי לא כל המכונים סיקריקים משתייכים לנטורי קרתא.
יחס לציונות ולמדינת ישראל
הקנאים רואים במדינת ישראל והצלחתה אחת מתחבולותיו של השטן, ולכן, כדי לעכב את צמיחתה, נוהגים הקיצוניים שבהם (בעיקר תושבי חו"ל), לחבור לאויבי המדינה. הם מייחלים לביטול המדינה הציונית. אנשי הקבוצה נוהגים לשרוף את דגל ישראל בפורים ובל"ג בעומר, ולהניף את דגל הרש"פ הם מפגינים נגד מוסדות חינוך הנוטלים תקציבים ממשלתיים ותוקפים חיילים מהמגזר החרדי, המכונים על ידיהם חר"דקים.
חבירה למתנגדי מדינת ישראל
הקיצונים מבין אנשי הקבוצה שומרים על קשר עם מנהיגים ערבים, בהם פלסטינים, ומשתתפים בהפגנות של מוסלמים כנגד ישראל ומופיעים רבות בתקשורת. לדבריהם, הערבים והאיראנים שעמם הם עומדים בקשר הם אויבים של הציונות והמדינה ולא של היהודים, ושישנה תועלת בהתקרבות אליהם. בפרט עמדו בקשר עם יאסר ערפאת, אשר מינה את איש הקבוצה, משה הירש, כשר לענייני יהודים ברשות הפלסטינית, מינוי שלא החזיק מעמד זמן רב. נטורי קרתא גינו את מבצע עופרת יצוקה. קבוצה זו מונהגת על ידי הרב משה בער בעק. תמכו בה הרב יואל מורגנשטרן אב"ד שרמש והאחים הרב אליעזר חיים בלום אב"ד קאשוי והרב שמחה ישראל בלום דומ"צ קאשוי. גם הרב חנינא אברהם לייטנר תמך בה.
אינדפנדיינטה
קלוב אתלטיקו אינדפנדיינטה (בספרדית: Club Atlético Independiente; אינדפנדיינטה בספרדית: עצמאי) הוא מועדון ספורט ארגנטינאי מהעיר אבז'אנדה אשר נמצאת בפרובינציית בואנוס איירס.
ענפי ספורט נוספים בהם מפורסם המועדון הם כדורסל, אתלטיקה, טניס, שחיה, כדורעף איגרוף, שחמט, הוקי שדה, כדוריד, התעמלות, אמנויות לחימה, וכדור מים.
העידן המקצועני
בשנת 1931 החל למעשה העידן המקצועי של הכדורגל בארגנטינה. את המשחק הראשון של הקבוצה בעידן זה היא סיימה בתיקו 1-1 מול קבוצת ארחנטינוס ג'וניורס. את ניצחונה הראשון השיגה במשחקה השני, אחרי שגברה 1-3 על קבוצת הורקאן. באותה עונה חוותה את הפסדה הקשה ביותר בדרבי של אבז'אנדה כשנכנעה לראסינג קלוב בתוצאה 7-4.
העשור השני של שנות ה-2000
ב-15 ביוני 2013 ירדה הקבוצה, בפעם הראשונה בתולדותיה, לליגה השנייה בארגנטינה. ב-11 ביוני 2014 חזרה הקבוצה לליגה הבכירה לאחר שניצחה את הורקאן 0-2 במשחק שובר שוויון.
תלבושת
החולצה המקורית של אינדפנדיינטה הייתה חצי כחולה וחצי לבנה, עם מכנסיים קצרים כחולים, אבל בשנת 1907, כאשר הנשיא אריסטידס הניגון צפה בקבוצת נוטינגהאם פורסט האנגלית, התלבושת האדומה משכה את תשומת לבו והוא החליט להעניק לקבוצה הצעירה מראה חדש וצעיר. ב-10 במאי 1908 שיחקה הקבוצה לראשונה בצבע האדום במשחק ביתי נגד באנפילד אותה הביסה בתוצאה 2-9. מאותו המשחק הצבע האדום אומץ גם בגלל זיהוי של מרבית ממייסדיה עם הסוציאליזם. באותה שנה במשחק מול קבוצת בריסטול מאורוגוואי שיחקה לראשונה הקבוצה עם המדים שמזוהים איתה עד היום (חולצה אדומה ומכנסים בצבע כחול). הקבוצה משתמשת עד היום בסמל המקורי בתלבושות החוץ והתלבושת השלישית שלה.
ליאופולד ולוב
לוח הזמנים
בטרם הספיקה המשפחה לשלם את הכופר הנדרש, נמצאה הגופה בידי מהגר פולני בשם טוני מינק. המשטרה הסיקה באופן מיידי שאין המדובר בחטיפה, שכן אז לא הייתה לחוטפים סיבה לרצוח את פרנקס.
המשפט
דארו נשא נאום בן 12 שעות, אותו חשב לנאום הטוב בקריירה שלו. יש הסבורים כי דארו קיבל את ייצוג שני הנאשמים על מנת לשאת נאום זה. הוא ידע כי טיעוניו כנגד עונש המוות יזכו לפרסום רב, ואם יצליח לשכנע את השופט להשאיר בחיים שני רוצחים כה שפלים, כתקדים, ייתכן שהדבר יקשה על גזירת עונש מוות בעתיד. דארו אכן הצליח לשכנע את השופט, אשר גזר על השניים עונשי מאסר עולם על הרצח ועוד 99 שנות מאסר על החטיפה.
המאסר בכלא ולאחריו
בכלא השתמשו ליאופולד ולוב בכישוריהם באופן חיובי. הם קיימו כיתות לימוד לאסירים האחרים. בינואר 1936 נרצח לוב על ידי אסיר אחר במקלחת של בית הסוהר, לאחר שטען כי הותקף מינית על ידי לוב. טענת הרוצח התקבלה על ידי בית המשפט שקבע כי הרוצח, דיי, פעל מתוך הגנה עצמית. לאחר שנים הודה שותפו לתא של דיי כי המעשה היה מתוכנן, וכי הוא נבע מכעס על לוב שהפסיק לכבד את שותפיו לתא בפריטים שקיבל בחבילות מחוץ לבית הסוהר.
הרצח בתרבות ובאמנות
הרצח שימש כהשראה למספר ספרים ולמספר סרטים, בנוסף לאזכורים רבים בתרבות הפופולרית, החל מסרטי וודי אלן וכלה באזכורים בסיינפלד:
ציפורה שפירא
ביוגרפיה
היא סיימה אף לימודי תואר ראשון בלשון ובלשנות שמית באוניברסיטת תל אביב, ולימודי תואר שני ודוקטורט בלשון עברית באוניברסיטת בר-אילן. נושא עבודת הדוקטורט שלה, בהדרכת פרופ' אורה שורצולד, היה: "העברית בתל אביב בשנים תרס"ט-תרצ"ה לפי מודעות". לאורך שנות לימודיה האקדמיים הייתה צפורה מורה ומחנכת ומרצה לסִפרות, תנ"ך ולשון עברית במספר מוסדות חינוך, בהם בית הספר הריאלי בחיפה, סמינר "תלפיות" בתל אביב, אוניברסיטת תל אביב, אוניברסיטת בר-אילן ועוד.
חייט
בשל תפוצת המקצוע, קיימים יהודים רבים ששם משפחתם הוא "חייט". באופן דומה, אנשים רבים ממוצא אנגלו-סקסי ששמם "טיילור" (Tailor) או ממוצא אשכנזי ששמם "שניידר" (Schneider בגרמנית, Sznajder בפולנית). כמו כן מצויים שמות המשפחה קרביץ (מפולנית) ו-פּורטנוֹי (מרוסית), קליירמאקר (Kleermaker בהולנדית).
חייטות ביספוק
אשה העוסקת בתפירה, גם בתפירה מחויטת, מכונה תופרת. התופרות עסקו במלאכתן בבתיהן, במפעלי טקסטיל ואף בחנויות אופנה. משפחות בנות המעמד הגבוה הזמינו "תופרת פרטית" לתכנון המלתחה.
יום טוב הסמוך לשבת
חגים רלוונטיים
בחגים שנמשכים יומיים, כדוגמת ראש השנה בארץ ישראל וכל החגים (למעט יום הכיפורים) בחוץ לארץ בהם נוהג יום טוב שני של גלויות, ייתכן מצב שבו החג יחול ביום חמישי או ביום ראשון, ואז ייווצר רצף של שלושה ימי שבתון.
הבדלה
במוצאי שבת, אף כאשר חל חג באותה עת, עורכין הבדלה. הבדלה זו משולבת בקידוש ומכונה 'יקנה"ז' (יין, קידוש, נר, הבדלה, זמן – כלומר ברכת "שהחיינו").
בית הנסן
התקופה העות'מאנית
בשנת 1865 ביקרה בירושלים אצילה גרמניה בשם אוגוסטֶה פון קפנברינק־אשרדן (Auguste von Keffenbrinck-Ascheraden) והזדעזעה למראה בקתות המצורעים שנמצאו בצידו הפנימי של שער ציון, בו התגודדו יחדיו מצורעים בני כל הדתות וקיבצו נדבות. מוקד מצורעים נוסף בעיר היה ליד ביר איוב (עין רוגל) בנחל קדרון. היא נתנה לבישוף סמואל גובאט כסף עבור בניית בית מחסה לחולים שהוקם ב-1866 במבנה מול בריכת ממילא (במקום בו הוקם אחר כך, מנזר הלזריסטים ברחוב אגרון) ששימש כמקום לסעוד את החולים. בבית היו 8 חדרים – שלשה לגברים, אחד לנשים וחדרי מטבח, חדר אוכל ושירותים. היה זה המבנה הראשון בסביבה. המקום היה אז רחוק משטח מיושב ומאוכלס, ועל כן התאים למוסד כזה, אלא שעד מהרה נבנו עוד בתים בסביבה. בינתיים גדל גם מספר המצורעים שאושפזו במוסד. בפרוטוקול ישיבת ההנהלה בנובמבר 1870 נאמר, שמאז פתיחת המוסד נתקבלו בו 50 חולים. באותה ישיבה גם נידונה הקמת בניין חדש למוסד, במגרש שנקנה מצפון למושבה הגרמנית, באזור מבודד. קונרד שיק נתבקש להגיש הצעת תוכנית. ב-9 במאי 1885 הונחה אבן הפינה, ב-1887 נסתיימה הבנייה ובשנה זו אף הועברו החולים למעונם החדש .
לאחר הקמת מדינת ישראל
במשך השנים דרשו תושבי השכונות הסמוכות טלביה וקטמון שבית החולים יסגר. למרות שפותח טיפול יעיל במחלה, מיד לאחר התחלת הטיפול החולה כבר אינו מדבק, ואין צורך עוד בהסגר. בשנת 1963 הוחלט לסגור את בית החולים ולהעביר את המתחם לרשות בית חולים שערי צדק. תחילה דובר על העברת בית החולים למתחם בית החולים הדסה עין כרם שהושלם באותה עת. או לבית ספר נוצרי נטוש של המסדר הסלזיאני בשכונת מוסררה, אך תושבי השכונה התנגדו. אחר כך היו ניסיונות נוספים להעביר את בית החולים לאבו תור ושועפט, אך הוא נותר במקומו. בשנות ה-80 של המאה ה-20, חדל בית החולים לפעול במתכונת אשפוזית, ומאז ועד 2002 תפקד כמרפאת חוץ אמבולטורית, שיכן את המרכז הארצי למחלת הנסן של משרד הבריאות, וטיפל בכמה עשרות חולים מדי שנה לכל היותר. עם פינוי המבנה עבר המרכז הארצי למחלת הנסן לבית הבריאות שטראוס, בחסות "הדסה".
חיים אלעזר וקס
תולדות חייו
את ספרו "נפש חיה" פרסם בהיותו רבה של קאליש. ב-1961 הדפיסו נכדיו בארץ ישראל ליקוט מכתביו שנמצאו אחרי השואה בשם "שם ושארית לנפש חיה". העניק מכתב הסכמה לרבי ישראל מאיר הכהן על ספרו משנה ברורה במהדורה הראשונה.
דוד שפרבר (רב)
תולדות חייו ופועלו
באותן שנים נקשר לאדמו"ר מקוסוב, רבי משה הגר, שהטיל עליו להכשיר לדפוס את חיבוריו: "לקט עני" - על חמישה חומשי תורה, "אזור האמונה" - על י"ג עיקרים, "ספר הצוואה" ו"הגיון לבבי" (עליהם כתב ביאור בשם "לדוד להזכיר").
יחסי אורוגוואי–ניגריה
יחסי אורוגוואי–ניגריה הם היחסים הדיפלומטיים הרשמיים שבין הרפובליקה האוריינטלית של אורוגוואי לבין הרפובליקה הפדרלית של ניגריה.
החבדניקים (מחזמר)
מערכה שנייה
יום החתונה הגיע. מסתבר שמנשה חי ושהוא עובד בפרך אצל חנה חיה שהיא המארגנת של החתונה. ואז מגיע טקס החופה שבו מתחתנים שלושה זוגות: חיים ומרי, רון ויהודה, ולהפתעת הקהל גם ניסים ורחל. כל הזוגות מתחתנים בטקס מרגש וכולם מאושרים ושמחים ("יום מיוחד" - רפריזה 2).
גשר מהמט פשה סוקולוביץ'
הגשר
מעל לעמוד המרכזי הגשר מתרחב, ומצידו האחד קיר המעוצב כמיחרב והנושא כתובת לכבוד חנוכתו של הגשר ומקימיו. בצד הנגדי יש מרפסת אבן.
מנזר סינאיה
מנזר סינאיה (ברומנית: Mănăstirea Sinaia), המכונה גם קתדרלת הקרפטים (Catedrala Carpaților), הוא מנזר נוצרי אורתודוקסי, שהוקם בשלהי המאה ה-17, בהרי בוצ'ג', בנסיכות ולאכיה (כעת בחבל מונטניה, רומניה).
בריאנסק (מחוז)
מחוז בריאנסק (ברוסית: Брянская область; תעתיק: בריאנסקאיה אובלסט) הוא סובייקט בפדרציה הרוסית. המחוז נמצא בשטח של המחוז הפדרלי המרכזי, דרום-מערבית למוסקבה בגבול עם אוקראינה ובלארוס. המחוז הוקם ב-5 ביולי 1944. עד אז המחוז היה חלק ממחוז אוריול.
היסטוריה
התיישבות רוסית באזור החלה במאה ה-10 בערך בתקופת התנצרות הרוסים. נסיכות בריאנסק הייתה עצמאית במשך תקופה ארוכה. במאה ה-13 השטח סופח לדוכסות הגדולה של ליטא. בשנת 1500 רוב שטח של המחוז הוחזר השטח לרוסיה, יתר השטחים הועברו לשליטה רוסית בשנת 1654. בתחילת המאה ה-20 השטח היה חלק ממחוז אוריול עד שהופרד ממנו בשנת 1944.
אליקים רובינשטיין
הסכם השלום עם ירדן
בנאומיו בכנסת לאישור חוזה השלום ובחתימת החוזה בערבה ציין ראש הממשלה רבין, מתוך אנשי השירות הציבורי את רובינשטיין ואת אפרים הלוי, שהיה השליח המיוחד למלך חוסין.
קמפ דייוויד 2000
ביולי 2000 השתתף רובינשטיין, לפי הזמנת ראש הממשלה אהוד ברק, בועידת קמפ דייוויד עם הפלסטינים, אשר נשיא ארצות הברית ביל קלינטון החליט לכנס לשם ניסיון להסכם בין ישראל לפלסטינים, בהשתתפות אהוד ברק, ראש ממשלת ישראל, ויאסר ערפאת המנהיג הפלסטיני. הוועידה נמשכה כ-15 יום, ולא הוכתרה בהצלחה. רובינשטיין הוזמן לשם כיועץ המשפטי לממשלה, והוטל עליו על אתר לעסוק בנושא הפליטים, שלגביו הועלתה אפשרות למתווה מפורט, "חבילה" בינלאומית וישראלית שאינה כוללת את זכות השיבה לפלסטינים, אך יש בה פתרונות כספיים בעיקר; ונכללו בה גם זכויות היהודים ממדינות ערב, נושא שרובינשטיין היה בין מקדמיו. הפלסטינים לא הסכימו לכל הסכם.
פעילות התנדבותית מאז הפרישה
נשיא המועצה לשימור אתרים (החל מ-2023)
יו"ר ועדת פרס פתאל – אוניברסיטת חיפה (2023)
הוקרה
חתן פרס Chromy 2018 על תרומה לשלום ולמשפט
יקיר הפקולטה למשפטים באוניברסיטה העברית (תשפ"ג-2023)
ספרים ומאמרים
רובינשטיין חיבר ספרים ומאמרים בענייני משפט וממשל והסכסוך הערבי-ישראלי:
Cryptic Writings
רשימת שירים
כל השירים נכתבו על ידי דייב מאסטיין, אלא אם צוין אחרת:
שמואל הולדהיים
ביוגרפיה
ביקורות בנימה זאת נשמעו בזמנו גם מפי חלוצי היהדות הקונסרבטיבית, כמו זכריה פרנקל, צבי גרץ ואחרים, שהיו בין יריביו המרים ביותר. הביקורת הראשונה של פרנקל על "עצמאות הרבנים" הייתה ספוגה דברי בלע עד כדי כך שהצנזורה נאלצה להתערב. גייגר, למרות כל הסתייגויותיו, שמר על ידידות עמו והעריך אותו מאוד. תלמידו דוד איינהורן הביא את רעיונותיו לארצות הברית, וגם קאופמן קוהלר ואמיל גוסטב הירש, האידאולוגים של היהדות הרפורמית בתור הזהב שלה בסוף המאה ה-19, הושפעו ממנו מאוד. בימים אלה הונהגו בקרוב לארבעים בתי-כנסת תפילות שבת ביום ראשון, אם כי השקפתו על נישואי תערובת מעולם לא התקבלה באמריקה.
אופרה גרמנית
ריכרד שטראוס
ריכרד שטראוס היה נתון במידה משמעותית להשפעת וגנר, על אף מאמצי אביו למנוע זאת. כשהיה בן 17 הוא לא התרשם מ"טנהויזר", "לוהנגרין" ו"זיגפריד", אבל הוקסם בתכלית משלוש האופרות האחרות של מחזור הטבעת ומטריסטן ואיזולדה. אף כי בשנות הקריירה הראשונות שלו הוא נודע יותר בפואמות הסימפוניות שלו, הרי ש"סאלומה" (1905) ו"אלקטרה" (1907) ביססו עד מהרה את שמו כמלחין האופרות הראשון במעלה של גרמניה. שתי האופרות האלה מתחו את המוזיקה הטונאלית עד קצה גבול היכולת. המוזיקה עתירת הכרומאטיות משופעת דיסוננסים צורמים והרמוניות לא פתורות. אלה, יחד עם הנושאים מעוררי החלחלה, בישרו את האקספרסיוניזם במוזיקה. "אלקטרה" גם ציינה את ראשית יחסי העבודה של שטראוס עם המשורר והמחזאי האוסטרי החשוב הוגו פון הופמנסתאל, שעתיד היה לכתוב עוד חמש ליבריות עבור המלחין. ב"אביר הוורד" ב-1910 פנה שטראוס לכיוון מוצרט ועולם הואלס הוינאי, לצד עולמו של וגנר. מבקרי מוזיקה חדשנים האשימו אותו ב"בגידה", אבל "אביר הוורד" נחלה הצלחה כבירה בקרב מאזינים רחבי העולם. שטראוס המשיך להתעלם מן המבקרים שבאופנה ויצר את תערובת הפארסה והטרגדיה ב"אריאדנה בנאקסוס", האלגוריה המורכבת של "האישה ללא צל", הדרמות המשפחתיות של "אינטרמצו" ו"אראבלה", והאופרות המיתולוגיות "הלנה המצרית" ו"דפנה". שטראוס נפרד לשלום מן הבימה המוזיקלית ב"קפריצ'ו" מ-1942, "יצירה קונבנציונלית" הבוחנת את הקשר בין מילים למוזיקה באופרה.
מייקל אוליבר
מייקל אוליבר (נולד ב-20 בפברואר 1985) הוא שופט כדורגל אנגלי מאשינגטון, נורת'מברלנד. מאז 2012 הוא מכהן כשופט בינלאומי ומאז 2018 הוא חלק משופטי העל של אופ"א.
דניאל עוקב
ביקורת על השחרור
בשגרירות בריטניה בישראל הביעו זעם על השחרור מהמאסר:
ראס-אל-גול
"באטמן: הדבקה" ו"באטמן: מורשת"
ראס חוזר לקדמת הסיפור בעלילת "באטמן: הדבקה", והוא מתקרב באופן מסוכן להגשמת חזונו של רצח עם. הארגון שלו משחרר וירוס קטלני בגות'אם סיטי, מה שמאלץ את באטמן להתמודד עם כוח שהוא אינו מסוגל להביס. לבסוף, באטמן ובני בריתו מוצאים תרופה אך המוח מאחורי התפרצות המגפה אינו מתגלה אלא בסיפור העוקב, "באטמן: מורשת".
ליגת הצדק: מגדל בבל
חברי הקבוצה מאבדים את אמונם בצלבן בגלימה, ובאטמן פורש ממנה לזמן קצר. לבסוף הם מבינים שתוכניתו נוצרה מהסיבות הנכונות, וכדי להוכיח את נאמנותו הוא חושף בפניהם את זהותו הסודית.
טליה מסתכסכת עם אביה ועוזבת את הליגה כדי לנהל את לקסקורפ של נשיא ארצות הברית לשעבר לקס לות'ר. בהמשך, היא מוכרת את החברה לברוס ויין עבור קרן ויין כדי לעזור לבאטמן וסופרמן בניצחונם על לות'ר. ראס מאשים את באטמן על מערכת היחסים הכושלת שלו עם טליה בתו ומתכס תוכנית כדי לתקוע טריז ביחסים בין באטמן לבין יורשו דיק גרייסון, זמן קצר לפני שאימץ אותו כבנו החוקי. התוכנית נכשלת, וויין וגרייסון ממשיכים בתהליך האימוץ.
חזרתו לחיים של ראס-אל-גול
בחוברת השנתית Batman Annual #26, טליה נאלצת להקריא את ההיסטוריה של ראס-אל-גול לבנה דמיאן בידי דמות מסתורית מעברו של ראס - הרוח הלבנה. ללא ידיעתה, הרוח הלבנה מתכוון להשתמש בגופו של דמיאן כמארח לחזרתו של ראס-אל-גול. אולם, הבן ואמו נמלטים לפני שהתוכנית יוצאת לפועל. אחרי כן, באטמן מתעמת עם הרוח הלבנה, שנלחם איתו אך נופל בטעות לבורות לזרוס.
כוחות קסם ויכולות על-טבעיות
בחוברות ה-52 החדשים, ראס קיבל באופן זמני יכולות קסם אחרי שרחץ בבאר החטאים, בורות לזרוס הראשונים. הוא טען שקיבל במתנה אלמותיות אמיתית והציג יכולות ריחוף, הקרנת אנרגיה, והפעלת מניפולציה על חומר. אולם, הוא איבד את היכולות הללו לאחר קרב עם ג'ייסון טוד.
מסכים
מסכים היא סדרת דרמה בת שתי עונות העוסקת במערכות יחסים שונות המתקיימות בווידאו צ'ט. הסדרה מביאה שפה טלוויזיונית חדשה המורכבת מטכנולוגיה של עולם הווידאו צ'טים, מצלמת המחשב. כל קו עלילה בסדרה מצולם משלוש זוויות הנותנות לצופה תחושת שותפות במתרחש מאחורי הצ'אט - החיים הלא וירטואליים. הסיפורים אינם קשורים אחד לשני, וכל אחד מהם מבוים ומתוסרט על ידי אנשים שונים. הסדרה הייתה הפקה משותפת של אתר וואלה! ו-YES.
עונה ראשונה (50 פרקים)
העונה הראשונה שודרה בין ה-27 ביוני ל-6 בספטמבר 2007.
לורנצו ואוזי
שחקנים: שמואל וילוז'ני (לורנצו) ורינת מטטוב (אוזי). בימוי: איתן ענר; תסריטאי: אלדד זיו. בסוף העונה אוזי יורה בעצמה בביתו של לורנצו בזמן שהוא בביתה שלה ורואה את כל הנעשה.
המחתרת
שחקנים: אורנה פיטוסי (נירה), אורי אומנותי (האקר), קובי שטמברג (עופר). תסריט: יזהר הר לב; בימוי: דני סירקין. לבסוף התגלה שההאקר הוא, בעצם, האקרית - בתם של נירה ועמוס הירשנזון, שאומצה על ידי דב (בר בלפר).
נמרוד וללה
שחקנים: נטע גרטי (גלי), רן דנקר (נמרוד) ומיכל גבריאלוב (אסתי). תסריטאי: ארז קו-אל; במאי: איתן ענר
איילת ופאף דודי
שחקנים: יעל לבנטל (איילת), לימור גולדשטיין (עם), בנימין יגינדורף (בנצי), לביא זיטנר (פאף דודי). תסריטאיות: עיינה אברהם, יעל לבנטל, טליה לביא, הילה גרטי; במאית: טליה לביא.
טקס נבחרי הילדים
טקס נבחרי הילדים היה אירוע המתקיים מדי שנה בערוץ הילדים. באירוע מוכרזת "בחירות הילדים", כמי שבלטו בתחומים שונים במהלך השנה החולפת. חלק מהקטגוריות משתנות מדי שנה.
קטר (מדינה)
האמירות, שהייתה במאה ה-20 מדינת חסות של האימפריה הבריטית, זכתה לעצמאות מלאה ב-1971. משפחת אאל ת'אני שולטת בקטר מאז המאה ה-19, מאז שהשייח' ג'אסם בן מוחמד אאל ת'אני ייסד את המדינה. המשטר באמירות הקטרית הוא מלוכה אבסולוטית ומי שעומד בראשה כיום הוא האמיר תמים בן חמד אאל ת'אני. מערכת החוק בקטר נשענת על חוקי השריעה. נכון לתחילת 2017, האוכלוסייה הכללית של קטר מנתה כ-2.6 מיליון תושבים - אך רק 313,000 מתוכם אזרחים קטרים, והשאר הם מהגרי עבודה.
היסטוריה
במאה ה-19 נתפסה קטר על ידי שבט הנוודים בית ת'אני, שבא מתוך חצי האי ערב, וכבשה את קטר. צאצאי שבט זה הם השליטים כיום במדינה.
פוליטיקה
לאחר יותר משלוש שנים, ב-5 בינואר 2021, תם החרם שהטילו סעודיה, מצרים, איחוד האמירויות ובחריין על קטר.
צבא וביטחון
הכוחות המזוינים של קטר נוסדו בשנת 1971, וכוללים 11,800 חיילים - 8,500 בזרוע היבשה, 1,800 בצי ו-1,500 בחיל האוויר.
פפסיקו
פפסיקו (באנגלית: PepsiCo) היא תאגיד רב-לאומי אמריקאי המייצר ומשווק מוצרי מזון ושתייה מגוונים. הנהלתו ממוקמת בפֵּרְצְ'ס שבמדינת ניו יורק.
בית הקברות היהודי בהר הזיתים
חלקות בית העלמין
כיום מורכב למעשה בית הקברות בהר הזיתים ממספר בתי עלמין סמוכים, המנוהלים בידי חברות קדישא שונות. עד שנת 1856 הייתה קיימת החברה קדישא הספרדית בלבד (כיום - "חברה קדישא אחידה לעדת הספרדים ובני עדות המזרח בירושלים"), ולפיכך ניתן למצוא בחלקה זו קברים עתיקים של יהודי ירושלים מבני כל העדות.
החלקות הקדומות
חלקה אחת שכן ידועה היא חלקת זכריה הנביא, בסמוך לקבר זכריה. הראשון שנקבר שם הוא הרב אברהם יצחקי, מחבר הספר "זרע אברהם", שנקבר בתפ"ט (1729). בין שמות הנקברים שם ניתן למצוא את אברהם שלמה זלמן צורף, עסקן אשכנזי ופעיל בקהילה היהודית בירושלים שנפטר בשנת תרי"א (1841) ור' משה בידרמן - ראשון האדמו"רים בארץ ישראל. החלקה כולה נהרסה כאשר משלחת ארכאולוגית בריטית-ירדנית חפרה את סביבות קבר זכריה.
חלקת החסידים
בסמוך קבור רבי יעקב שאול אלישר הידוע בשם יש"א ברכה, שנפטר בשנת תרס"ו (1906), על שמו נקראת השכונה גבעת שאול.
גוש קברות הקדושים
עולי הגרדום מאיר פיינשטיין ומשה ברזני, שהתאבדו בתא הנידונים למוות שעות אחדות קודם להוצאתם המתוכננת להורג, נטמנו בחלקה זו. מנחם בגין, מפקד האצ"ל וראש ממשלת ישראל ביקש כי בבוא היום ייקבר ליד פיינשטיין וברזני במקום בחלקת גדולי האומה, ובקשתו נתמלאה.
כולל חבת ירושלים (גליציה)
4 חלקות במדרון הדרומי של ההר. בין הנקברים: שלמה גולדמן, פנחס דוד הורוביץ, משה אריה פריינד.
Torn Apart
ביקורות
השיר זכה לסיקור ב-92moose, ו-KRUF.
אוניית מערכה
קרבות ראשונים
כלקח מקרבות אלה בנו הבריטים בסביבות שנת 1870 את אוניות הקרב הראשונות שנראו כמו אוניות המערכה המודרניות: היו אלה אוניות מסדרת "Devastation", שתותחיהן הותקנו בצריח מסתובב. צריח מסתובב היה אחד המרכיבים החשובים בקרב בין ה"מוניטור" וה"מרימק". ואולם, המתכננים עדיין היו שקועים בהתלבטויות רבות; רק בסביבות 1880 התייצב מבנה הספינות עד כדי כך שניתן היה לבנות סדרות גדולות יותר של אוניות סביב תכנון אחד. התפוסה של אוניות המערכה הלכה וגדלה, ככל שנוספו לאוניות מנועים חזקים יותר, שריון כבד יותר וחימוש משני רב יותר (החימוש המשני כלל תותחים בעלי קוטר קטן יותר, שנועדו להוות הגנה על האוניות מפני ספינות קטנות כמו משחתות וסיירות).
ניסיונות בתכנון
בתקופה זו היו ציי אוניות מערכה לבריטניה, לצרפת ולרוסיה, שאליהן הצטרפו גרמניה, אוסטרו-הונגריה ואיטליה. טורקיה וספרד בנו מספרים מצומצמים של פריגטות וסיירות משוריינות. שוודיה, דנמרק, נורווגיה, הולנד וארצות הברית בנו אוניות מערכה קטנות יותר, "אוניות מערכה חופיות". אוניות אלה נועדו להוות אופציה זולה יותר למדינות שלא היו יכולות לעמוד בהוצאה הגדולה של אוניית מערכה גדולה, וכן נועדו לתת מענה למדינות שנזקקו לאוניית קרב בעלות יכולת להפליג במים רדודים. בדומה, היו מדינות שניסו לבנות אוניות מערכה זולות יותר (וחלשות יותר), שנקראו אוניות מערכה מדרג שני. אוניות אלו לא היו יכולות לספק את צרכיהן של מדינות בעלות שאיפות גלובליות.
צריחים וקנים מחורקים
הפתרון לבעיה היה באחת משתי אפשרויות: או על ידי התקנת רוב התותחים במעין תא משוריין במרכזה (casemate), כך שקל היה יותר לתמרן את האונייה כדי שהתותחים יופנו למטרה. בשנות ה-60 וה-70 של המאה ה-19 נבנו רוב האונייה בדרך זו, שנקראה "סוללה מרכזית" (centre-battery). ואולם, במקביל הוחל בתכנון אוניות בעלות צריחי תותחים. הצריחים נתנו מענה גם לבעיות שהתעוררו עקב המשקל הגדל והולך של התותחים, וגם איפשרו ירי לכמה כיוונים, בקשת רחבה למדי. צריחים איפשרו עוצמת אש משמעותית גם במספר קטן יותר של תותחים. צריחיה של ה"מוניטור" העידו על יעילות השיטה, ועד שנות ה-70 של המאה ה-19 הפך סידור התותחים לאורך צדי הספינות למיושן.
באותה עת עברו התותחים המותקנים בספינות שני מהפכים: במקום התותחים חלקי הקדח (שחללם הפנימי חלק), הופיעו תותחים בעלי קנה מחורק (שיש בחללו הפנימי סליל). הסליל מעניק לקליע תנועה סיבובית, המייצבת את מעופו ומגדילה בכך את הדיוק ואת הטווח. תותחים אלה היו נטענים מכיוון הלוע. מאוחר יותר נכנסו לשירות תותחים הנטענים מפתח בקצה האחורי של התותח, ומאפשרים קצב אש גבוה יותר. שינויים אלה יחד עם חידושים טכנולוגיים קטנים יחסית, אך רצופים, חוללו מהפכה גדולה בתכנון הספינות בין השנים 1865 ל-1906.
אה"מ "דרדנוט"
"דרדנוט" הונעה על ידי טורבינות קיטור חדשניות, במקום מנועי הקיטור המיושנים שהניעו עד אז את האוניות. עד אז הייתה מהירותן המרבית של האוניות כ-18 קשר (כ-33 קילומטר לשעה). למהירות גבוהה יותר לא ניתן היה להגיע, בשל הרטט העז שגרמו המנועים, וגם במהירות זו רעדה האונייה כל כך עד שקשה היה לכוון כראוי את התותחים, והמנועים נשחקו במהירות. ל"דרדנוט" הייתה מהירות מרבית של 21 קשר (כ-39 קמ"ש), והייתה לה היכולת לשייט במהירות זו זמן רב יותר מאשר קודמותיה. בכך הייתה מהירה יותר מכל אוניית מערכה קיימת אחרת. מנועים אלו דרשו פחות מאמץ תחזוקתי, והיו קטנים יותר. בשל כך, ניתן היה לבנות גוף ספינה קטן יותר, ולצמצם את משקל השריון הנדרש. מאידך, השריון שהותקן על ה"דרדנוט" היה חזק דיו לעמוד מול ירי של כל תותח. במילים אחרות: עם השקתה, לא הייתה ל"דרדנוט" כל תחרות מצד כל אוניית מערכה אחרת בעולם.
אף שה"דרדנוט" לא הייתה חפה מבעיות (צריחי התותחים האגפיים יצרו עומס כבד על גוף הספינה בעת ירי, והשריון הכבד של האונייה היה שקוע מתחת לקו המים בעת שהאונייה הייתה עמוסה במלואה), היא היוותה מהפכה מוחלטת באוניות המערכה. עד כדי כך, שאוניות מערכה שנבנו לפניה, בכל הציים, נקראו מעתה "פרה-דרדנוט", כאמור לעיל, וכל אוניות המערכה שנבנו אחריה נקראו "דרדנוט". בבת אחת הפכו כל אוניות המערכה הקיימות, כולל אלה של הצי הבריטי, למיושנות.
עליית הכוח האווירי
בשנות ה-20 של המאה ה-20 התנהל ויכוח חריף בצמרת הממסד הצבאי בארצות הברית: בילי מיטשל שהיה מחלוצי הכוח האווירי של ארצות הברית, האמין בכל מאודו שפיתוח חילות האוויר ברחבי העולם הפך את ציי אוניות המערכה למיושנות. הוא טען בפני ועדת חקירה של הקונגרס כי אלף מפציצים יעלו כמחירה של אוניית מערכה אחת, וכי די בטייסת אחת של מטוסים כאלה כדי להטביע אונייה מסוג זה. ראשי הצי רתחו מכעס לשמע הטענות; בניסויים שנערכו ב-1921 הצליחו מטוסיו של מיטשל להטביע מספר אוניות שהוצבו כמטרה, ובהן אוניית פרה-דרדנוט אמריקנית ואוניית מערכה גרמנית (שנלקחה כשלל). ואולם, למרות ההצלחה הברורה לכאורה לא השתכנעו ראשי הצי. האוניות שהוטבעו היו פסיביות, לא חמקו מהמטוסים ולא ירו לעברם. כמו כן, לא פעלו על האוניות צוותי בקרת נזקים, שהיו יכולים למנוע את ההטבעה. תוצאה נוספת שמיטשל לא ציפה לה הייתה חיזוק זרוע האוויר של הצי, על נושאות המטוסים החדשות.
אנדרטת מזרקת בקסטון
במקור עמדה האנדרטה בכיכר פרלמנט, אולם הוסרה בשנת 1940 והוצבה במקומה הנוכחי בשנת 1957.
NewSQL
מנועי SQL
הקטגוריה השנייה הם מנועי אחסון עם אופטימיזציה גבוהה עבור SQL. מערכות אלו מספקות ממשק תכנות זהה ל-SQL, אבל אך בעלות יכולת גדילה טובה משמעותית ממנועים מובנים כמו InnoDB. דוגמאות למנועי NewSQL מהסוג השני כוללים את:
משפט גומורי
הרקע למשפט
משפט גומורי מבוסס על חידת שחמט ידועה: האם ניתן לרצף באמצעות אבני דומינו לוח שחמט שהוסרו ממנו שתי משבצות פינתיות נגדיות. התשובה לחידה היא שלילית, משום ששתי משבצות פינתיות נגדיות בלוח שחמט הן תמיד באותו צבע, כך שלאחר ההסרה יהיו יותר משבצות מצבע אחד, מאשר משבצות מהצבע השני. ברור שכל אבן דומינו תכסה בהכרח משבצת אחת לבנה ומשבצת אחת שחורה, ולכן לא ניתן לרצף לוח באבני דומינו אם אין עליו מספר שווה של משבצות לבנות ומשבצות שחורות.
הפצצות רוטרדם במלחמת העולם השנייה
הפצצה
כשההודעה הגיעה לעמדת הפיקוד של ה-KG 54, הקומודור, אוברסט וואלטר לאקנר, כבר התקרב לרוטרדם והמטוסים שלו כבר כיוונו את כלי נשקם האווירי לטווח הארוך. אובך ועשן טשטשו את המטרה; כדי להבטיח שההגנה ההולנדית נפגעה לאקנר הוריד את המערך שלו ל־700 מטר. כוחות גרמניים ברחוב נורדריילאנד ירו נורים כדי למנוע אש כוחותינו — אחרי ששלושה מטוסים מהמערך הדרומי ירו את כל התחמושת שלהם, ה-24 שנותרו מהמערך של אוברסט-לויטננט אוטו הוהנה ביטלו את ההתקפה שלהם. המערך הגדול יותר הגיע מצפון-מזרח, מנקודה שממנה הם יכלו לראות את הזיקוקים האדומים מהחלק הדרומי של העיר, והתחילו את המתקפה שלהם. חמישים וארבעה He 111 ירדו כדי לשחרר 97 טונות של פצצות, בעיקר בלב העיר.
התוצאה
לצבא ההולנדי לא הייתה דרך אפקטיבית לעצור את המפציצים (חיל האוויר של הולנד חדל להתקיים וכלי הנשק נגד המטוסים שלהם הוזזו להייג), אז כשהם קיבלו אולטימטום דומה שבו הגרמנים איימו להפציץ את העיר אוטרכט, הממשלה ההולנדית החליטה להיכנע במקום להסתכן בהרס של עוד עיר. מקורות הולנדים ובריטים עדכנו את הציבור בעזרת חדשות בין-לאומיות שהפלישה לרוטרדם הייתה על עיר פתוחה שבה 30,000 אזרחים נהרגו (המספר האמיתי היה בסביבות 900) ו-"אפיין את ההריסה של העיר העתיקה כמעשה ברברי ולא מתחשב". מספר הנפגעים היה יחסית נמוך, משום שאלפי אזרחים ברחו לאזורים יותר בטוחים של רוטרדם, או לערים אחרות, במשך ארבעת הימים של לחימה והפצצות שהיו לפני זה. השבועי "Die Mühle" של גרמניה טען שהממשלה של הולנד הייתה אשמה מכיוון שהפכה את רוטרדם למבצר, למרות הדרישות לפנות את העיר. בנוסף לכך, הם טענו שהעיר העתיקה הועלתה באש על ידי פצצות הולנדיות ומכשירי תבערה.
הר בישוף (רכס פאנין)
הר בישופ (באנגלית: Mount Bishop) הוא הר הממוקם בגבולו הצפוני של הפארק הפרובינציאלי הר סימור, במחוז צפון ונקובר, בפרובינציית קולומביה הבריטית שבקנדה. ההר נמצא ברכס פאנין, שבהרי החוף הצפוניים. גובהו של ההר 1,509 מטרים מעל פני הים, והוא מתנשא מעל נהר אינדיין ארם.
הטיפוס על ההר
הטיפוס המתועד הראשון על הר בישוף נעשה בשנת 1909 על ידי קבוצת מטפסים ממועדון מטפסי ההרים של קולומביה הבריטית. בראש הקבוצה עמד פרד מילס (Fred Mills).
נמל התעופה הבין-לאומי אוריו אל סריו
רקע
נמל התעופה משרת 24 חברות תעופה. חברת התעופה ריינאייר משתמשת בנמל התעופה כבסיס של החברה, והוא נחשב לבסיסה הגדול ביותר של החברה באירופה.
תחבורה אל הנמל וממנו
תחנת הרכבת הקרובה נמצאת בברגמו, כ-5 קילומטרים מנמל התעופה. שירות אוטובוסים מוביל מנמל התעופה לתחנת הרכבת.
צעצוע של סיפור: הזמן שנשכח
תקציר העלילה
בחזרה לחדרה של בוני, טריקסי מספרת לכל הצעצועים שהיא "הדינוזאור של בוני", והיא שמחה על כל מצב שבוני תתן לה. באותו לילה בחדרו של מייסון, רפטילוס שמח על השם שמייסון נתן על ידו וציפה לראות את טריקסי בשעת המשחקים הבאה.
תלמי קראונוס
קורות חיים
אביו העדיף את אשתו הרביעית ברניקי על פני אמו אורידיקה, ובהמשך לכך העדיף את ילדיה. ברניקי ילדה בשנת 309 לפנה"ס בן שגם שמו היה תלמי הוא תלמי השני. הוא הפך ליורש העצר בין השנים 285-287 לפנה"ס לערך. תלמי קראונוס הפך ליריב פוטנציאלי ומתחרה של תלמי השני על כתר מצרים בעקבות כך נאלץ לעזוב את מצרים. לאחר עזיבתו את מצרים הגיע לחצרו של ליסימכוס. באותה עת הייתה אחותו למחצה ארסינואי השנייה אשתו של ליסימכוס ואחותו ליסנדרה שהייתה אשתו של אגאתוקלס.
עסקאות שחרור שבויים ישראלים
שנות הארבעים והחמישים
עסקת חילופי השבויים הראשונים התרחשה לאחר מלחמת העצמאות בשנת 1948, אז החליפה ישראל שבויי מלחמה מצבאות ערב, בתמורה לכל החיילים והאזרחים הישראלים שנפלו בשבי במהלך המלחמה.
ב-6 ביוני 1958 הוחלף עם ירדן האזרח עזרא סוריאנו, שחצה בטעות את הגבול באזור הכפר מלחה בירושלים, תמורת מוחמד עבדול האדי אלגסאס, שנתפס בשנת 1955 באזור בית גוברין ונשפט למאסר בגין הסתננות.
שנות השישים
ב-21 בדצמבר 1963 הוחלפו 11 חיילים ואזרחים ישראלים שנתפסו על ידי סוריה לאורך כל השנים מאז עצמאות ישראל ל-18 אסירים סורים בישראל.
אנדרטאות האימפריה הבריטית לנעדרים בבלגיה ובצרפת במלחמת העולם הראשונה
מבוא
נוכח האבדות הענקיות הוחל עוד במהלך המלחמה בכינון שיטה חדשה של הנצחת שמות הנופלים. במהרה נקבע העיקרון כי שמו של כל נופל מצבאות האימפריה שמקום קבורתו ידוע יונצח על גבי מצבה צבאית שתוצב עליו, באחד מאלפי אתרי הקבורה שהוקמו מכורח הנסיבות בצרפת ובבלגיה. בנוגע לנעדרים נקבע כי שמותיהם יונצחו על גבי אחת מבין האנדרטאות לנעדרים שיוקמו בשדות הקרב. על הוצאת השיטה החדשה מן הכוח אל הפועל הופקד גוף חדש שהוקם כבר במהלך המלחמה – הוועדה האימפריאלית לקברי מלחמה, ששינתה לימים את שמה לוועדת חבר העמים לקברי מלחמה.
ניופורט
אנדרטת ניופורט (Nieuport) ניצבת 3 קילומטרים מחוף הים הצפוני וכ-35 קילומטרים מצפון לעיר איפר. על גביה הונצחו שמותיהם של 549 נעדרים בריטים, שנפלו במהלך המלחמה בקרבות באזור החוף הבלגי. היא נחנכה ב-1928.
פלוחסטרט
אנדרטת פלוחסטרט (Ploegsteert), המעוצבת כמבנה עמודים מעוגל, ניצבת בצידו של בית קברות צבאי, כ-12 קילומטרים מדרום לעיר איפר. היא מנציחה את שמותיהם של 11,390 נעדרים – בריטים ודרום אפריקנים - שנפלו בקרבות באזור הסמוך אליה במהלך שנות המלחמה. היא נחנכה ב-1931.
פרומל
50.61972°N, 2.83389°W
דיק לנדי
שנותיו הראשונות
כשלנדי היה בן עשר, הוריו נפרדו והוא ואמו הלכו לגור בפורט הורון מצפון לדטרויט. מאוחר יותר הם חזרו העירה להיכן שאימו של לנדי עבדה כמלצרית. לנדי עבר ללוס אנג'לס בסוף שנות ה-20.
אנדרטאות האימפריה הבריטית לנעדרים בבלגיה ובצרפת במלחמת העולם הראשונה
פוזייר
50.03406°N, 2.71518°W
טוקופוביה
טוקופוביה (באנגלית: Tokophobia) המוכר גם בשם פחד לידה, היא חרדה קיצונית אצל נשים מפני לידה וכל השלכותיה. האטימולוגיה של המונח מגיעה מהמילים היווניות טוקוס (Tokos) שמשמעותה לידת תינוק, ופוביה שמשמעותה פחד.
פסגת פורה
גילוי ומיפוי הפסגה
הפסגה מופתה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1960–1964.
מקור השם
הפסגה נקראת על שמו של גונטר פורה (Gunter Faure), שפיקד על משלחת החקר הגאולוגית לחקר הרי הורליק מטעם אוניברסיטת המדינה של אוהיו, אשר חקרה את הרי הורליק בעונת המחקר (הקיץ האנטארקטי) 1964–1965.
טוקופוביה
תסמינים והשלכות
טוקופוביה כאמור תתבטא במתח מוגבר ובתחושה של לחץ וחרדה, תסמינים אפשריים הם: דפיקות לב מוגברות, הזעת יתר, קוצר נשימה וקושי להתרכז בהיחשפות לגורם הספציפי של לידת תינוק.
סוגי טיפול
טיפולים פסיכותרפיים שנוגעים לשינוי דפוס החשיבה הקוגניטיבי של האישה לגבי הלידה, יכולים אף הם להוריד את עוצמת החרדה ולדרבן את האישה להשתמש במנגנונים אחרים כלפי רעיון הלידה, ולאמץ מחשבות חיוביות יותר לגביו. בתחום זה נרשמים טיפולים שמטרתם לפצל את המרכיבים השונים שמעוררים חרדה ולחץ אצל נשים הסובלות מטוקופוביה, וכך ללמוד להתמודד עם כל מרכיב בנפרד.
טבעת ברודגאר
טבעת ברודגאר (אנגלית: Ring of Brodgar), המכונה גם טבעת ברוגאר, היא הנג' נאוליתי ומעגל אבן באי מיינלנד באורקני שבסקוטלנד. טבעת האבנים עומדת על מצר יבשה החוצץ בין לוך סטנס ולוך האראי. עד כה לא נערכו במרכז המעגל חפירות ארכאולוגיות או תיארוך מדעי, וההשערה היא כי הוא נבנה בשנת 2500 לפנה"ס בקירוב, ולפיכך הוא בן זמנם של סטונהנג' ואתרים ארכאולוגיים אחרים באיים הבריטיים ובאירופה.
ועידת צ'רנוביץ
סדר יומה של הוועידה
בתום ויכוח סוער בדיוני הוועידה, הוכרז בוועידה כי היידיש היא שפה לאומית של העם היהודי, אך אינה השפה הלאומית היחידה. שלום אש הציע בוועידה לתרגם ליידיש אוצרות תרבותיים יהודיים מתקופות שונות.
פיטר פן (אנימה)
עלילת הסדרה
עלילת הסדרה מתחילה כאשר וונדי חולמת שפיטר פן מציל אותה לאחר קרב חרבות מול קפטן הוק. בהמשך וונדי ושני אחיה מובלים על ידי פיטר פן ל"שום-מקום" (שמה של ארץ לעולם לא בגרסה העברית של הסדרה), שם וונדי הופכת ל"אמא" של הילדים האבודים. בחלק הראשון של הסדרה החבורה מתגבשת, מכירה את האי-הפלאי, ומתמודדת עם רב השודדים קפטן הוק ואנשיו. החלק האחרון של הסדרה, הולך לכיוון שונה מן הסיפור המקורי, ומפגיש את החבורה באיום חדש בדמות מלכת החושך פנדורה, שמאיימת להרוס את האי על ידי יכולות הכישוף ההרסניות שלה, ולחבורה מצטרפת דמות בשם לונה, נכדתה של המלכה, המסייעת להם בהפרת מזימתה של המלכה ובכך הופכת לדמות חשובה בפרקים האחרונים של הסדרה לאחר שהיא בעצמה נהפכת למלכת החושך.
דיבוב מקורי
הדיבוב המקורי בוים על ידי חנה דרורי קשי והפקת נוצרה על ידי חסיה ורטהיים והמדבבים הם:
אשנטי
אשנטי (נולדה ב-13 באוקטובר 1980) הוא שם הבמה של אשנטי שקויה דאגלס. זמרת, שחקנית, מפיקה מוזיקלית ודוגמנית אמריקאית. בעלת חברת התקליטים ריטן אנטרטיינמנט.
ראשית חייה
דאגלס נולדה בניו יורק שבארצות הברית. אשנטי, בת לאב זמר ואם מורה לריקוד, התחנכה מגיל צעיר בבית מוזיקלי. במהלך ילדותה, למדה ריקוד, והייתה חברה במקהלה בכנסייה המקומית משפחתה היא בעלת שורשים אפריקנים אמריקנים, פיליפינים, סינים, אירים, אינדיאנים ופוארטו ריקנים. בשנת 1989 הופיעה לראשונה בטלוויזיה כניצבת בסדרה המוזיקלית 'פולי'.
2009 ואילך
בשנת 2013 גילמה את לטשה מונקלייר בעונה השביעית והאחרונה של סדרת הדרמה "נשות הקבע".
אפס ביחסי אנוש
הסרט עוסק במערכות היחסים בין חיילות שלישות במחנה שיזפון של צה"ל, השוכן במקום נידח בנגב. זוהי אחת היצירות הישראליות הראשונות העוסקת בשירות הצבאי כאשר היא מעמידה נשים במרכזה.
צוות השחקנים
על הדמויות הנוספות שבסרט כתב גידי אורשר: "ליד אלה חיות, נושמות, מתעלקות, מחפפות, משתעממות, מתחמקות, מעבירות את השנתיים עוד דמויות רבות אחרות שכולן מהוות את הצלע הנשית של צבא ההגנה לישראל, צלע סדוקה של צבא סדוק עם חולי מיגדרי אנוש."
קהילת יהודי קישקרש
תולדות הקהילה
בשנת 1880 חיו בעיר 360 יהודים מתוך 6,834 תושבי הכפר (כ-5% מכלל האוכלוסייה).
אלפא רומיאו RM
אלפא רומיאו RM (באיטלקית: Alfa Romeo RM) - היא מכונית משפחתית בתצורת טורפדו - קבריולה, אשר יוצרה על ידי חברת אלפא רומיאו האיטלקית בין השנים 1923–1925. סך הכול יוצרו כ-500 יחידות.
יחסי סאו טומה ופרינסיפה–ספרד
יחסי סאו טומה ופרינסיפה–ספרד הם היחסים הדו-צדדיים והדיפלומטיים בין סאו טומה ופרינסיפה וספרד.
כיכר פרלמנט
צורה
צורתה של הכיכר ריבועית ובמרכזה מדשאה גדולה ומסביבה שביל הולכי רגל היקפי, בצלע הצפונית של הכיכר מוצבים פסלים הפונים לשביל, מלבד פסלו של וינסטון צ'רצ'יל המוצב כשפניו לכיוון הביג בן וארמון וסטמינסטר. בצלע המערבית ישנה בימה מוגבהת לצד שביל הולכי הרגל ואליה מובילים מדרגות.
הפסלים בכיכר
בכיכר פסלים רבים של מדינאים בריטים. הידועים בפסלים הם פסלו של וינסטון צ'רצ'יל (בפינה הצפון מזרחית של הכיכר), אברהם לינקולן (אל מול בית הגילדות), רוברט פיל (בפינה הדרום מערבית של הכיכר), יאן כריסטיאן סמטס (בפינה הצפונית של הפארק), בנג'מין דיזראלי, ג'ורג' קאנינג ואוליבר קרומוול.
היסטוריה
הכיכר הוקמה בשנת 1868 במטרה ליצור שטח פתוח סביב ארמון וסטמינסטר. לצורך הקמתה נהרסו מספר בניינים שעמדו במקום. הכיכר הוקמה על פי תכנון האדריכל צ'ארלס ברי ובמרכזה עמדה אנדרטת מזרקת בקסטון שהועברה מן המקום בשנת 1940.
דודו פישר
קריירה
פישר הופיע עם התזמורת הפילהרמונית הישראלית בניצוחו של זובין מהטה.
פישר הוציא 25 תקליטים מסחריים בעברית וביידיש.
בשנת 1990 העלה הצגת יחיד בשם "לעולם לא בשבת" באוף ברודוויי המספרת את סיפור חייו.
אלכסנדר ברוולד
אלכסנדר בֶּרוַולד (בגרמנית: Alexander Baerwald; י"ח באדר תרל"ז, 3 במרץ 1877, ברלין – ה' בחשוון תרצ"א, אוקטובר 1930, ירושלים) היה אדריכל וצייר יהודי-גרמני, מחלוצי האדריכלות הישראלית החדשה בתקופת היישוב. מן המשפיעים ביותר על התגבשות הסגנון האקלקטי בארץ ישראל, מתכנן העיר בת ים (שכונת "בית וגן") ובניין הטכניון הישן. ממקימי הפקולטה לארכיטקטורה בטכניון.
קורות חיים
ב-1910 הוזמן ברוולד לתכנן בחיפה את הבניין שעתיד היה לאכלס את מוסד ה"טכניקום", בהמשך - "הטכניון" את תכנון המבנה עשה ממשרדו בברלין, אבל לתכנון עצמו קדם מסע לימוד בארץ ישראל. הוא נע בארץ עם רעייתו ועמד מקרוב אחר מנהגי הבנייה הערבית, מאפייניה והתאמתה לאקלים הארץ. המיוחד התרשם מיכולת החציבה והעיצוב באבן מבלי להזדקק לתוספות דקורטיביות מחומרים אחרים. הוא התרשם עמוקות מן הקשת המחודדת, מסורגי האבן והעץ של המרפסות, מחלונות האוורור ומעיטורי הצריחים. כל אלה באו לידי ביטוי בעיצוב המבנה המיועד לטכניקום. ב-1925 עלה לארץ והתיישב עם אשתו בחיפה, שם לימד בפקולטה לאדריכלות בטכניון שנפתח לא מכבר, פקולטה שנוצרה במיוחד עבורו. במקביל ניהל משרד לתכנון אדריכלי.
צליחת הכנרת
צליחת הכנרת היא אירוע השחייה במים פתוחים העממי הגדול והמתמיד ביותר בישראל. האירוע מתקיים בכנרת מדי שנה, בדרך כלל בספטמבר אוקטובר (מועד שבו כבר פחות חם אך עדיין לא יורד גשם), התאריך משתנה בכפוף לחגים וכדי שלא להתנגש באירועים אחרים של ספורט עממי. עד שנת 2022 התקיימו 68 צליחות מאורגנות.
טייס
הטייסים הראשונים
אף על פי שהטיסה המתועדת הראשונה נערכה בשנת 1852, בכלי טיס דמוי כדור פורח, מקובל לקרוא לאחים רייט, שביצעו את הטיסה הראשונה בכלי טיס ממונע כבד מהאוויר ב-17 בדצמבר 1903, "הטייסים הראשונים". היירם מקסים ואנשי צוותו, שביצעו ניסיון תעופה ב-31 ביולי 1894 מתחרים גם הם על התואר הטייסים הראשונים.
רישיון טיס
בישראל ישנם כמה רמות לרישיונות הטיס:
צליחת הכנרת
הצליחה העממית
בצליחה העממית, הנערכת בשבת, יכולים המשתתפים לבחור לעצמם אחד משני מסלולי שחייה:
סופרבול LIV
בידור
לפני פתיחת המשחק שרה יולנדה אדמס את "America the Beautiful" ודמי לובאטו ביצעה את המנון ארצות הברית.
גוש קטיף
התקפות טרור על הגוש
מתנגדי ההתנתקות טענו שהיישובים משמשים חומת מגן ליישובי הנגב המערבי ומונעים ירי רקטות עליהם ועל ערים עורפיות כגון אשקלון, נתיבות, קריית גת ואף אשדוד. לדידם, העובדה כי לאחר ההתנתקות נמשך ירי הקסאמים לעבר יישובים שמחוץ לרצועת עזה, ואף הגיע לנקודות צפוניות מבעבר, מהווה הוכחה לטענתם. מאידך, תומכי ההתנתקות טענו שהשליטה ברצועת עזה על כמיליון וחצי תושביה הפלסטינים מהווה מעמסה דמוגרפית, כלכלית ומוסרית על מדינת ישראל.
כיכר היל
פיתוח האזור
בעת עבודות ההכשרה נערכה במקום חפירה ארכאולוגית בראשות הארכאולוג יעקב קפלן ונמצאו ממצאים מהתקופה הכלקוליתית, תקופת הברונזה, ותקופת הברזל בארץ ישראל. בתקופה זו גם התגלה אתר ארכאולוגי נוסף באזור המוכר כיום כגן הגת (משולט גם כ"גת הלניסטית").
קרחון ראטגרס
קרחון ראטגרס (באנגלית: Rutgers Glacier) הוא קרחון תלול הממוקם בצידו המערבי של רכס החברה המלכותית בשטח חסות רוס שבאנטארקטיקה. הקרחון יורד דרומית-מערבית מרכס ג'ונס הופקינס, ומתחבר עם קרחון סקלטון. שלוחת אבוט מפרידה בין קרחון ראטגרס לקרחון אליסון.
בז מדברי
תיאור
הבז המדברי שוכן באזורים חצי מדבריים ובאזורי גבעות צחיחים. בדרך כלל הוא בונה את הקן שלו על צוקים.
פאול התמנון
פאול התְּמָנוּן (בגרמנית: Paul der Krake; בקע בינואר 2008 - מת ב-26 באוקטובר 2010) היה תמנון מצוי שהוחזק ב"מרכז חיי הים" שבאוברהאוזן, גרמניה. התפרסם כאשר הצליח "לחזות" את תוצאותיהם של מספר משחקי כדורגל בינלאומיים, כמעט כולם בהשתתפות נבחרת גרמניה.
אבל גאנס
ביוגרפיה
לאחר סרט זה צילם את הסרט האימפרסיוניסטי "הגלגל" (La Roue). סרט זה היה סרט דוקומנטרי שעסק בחייו של נהג רכבת. במהלך הסרטת הסרט חווה גאנס טרגדיה אישית. הוא עזב את אשתו לטובת אישה בשם אידה, אך שניהם חלו בשפעת שהפילה חללים באותה התקופה. גאנס החלים, אך אידה מתה בשפעת. גאנס נסע לארצות הברית על מנת לשנות אווירה ולקדם את הפצת "אני מאשים". כפי הנראה בתקופה רבת אירועים זו בחייו התאכזב גאנס מן האימפרסיוניזם. עם שובו לצרפת, בשנת 1924 החל ביצירת סרטו הגדול "נפוליון", והוא שוחרר לאקרנים ב-1927.
"נפוליון" היה אפוס בן שש שעות, אשר דרש הקרנה על מסך פנורמי גדול, המורכב משלושה מסכים - אחד באמצע ושניים בצדדים, עליהם מוקרנות תמונות משלושה מקרנים שונים. טכניקה זו הצליחה להראות תיאור פנורמי של קרב, כפי שעוד לא נראה על המסכים. גאנס השתמש במספר טכניקות צילום חדשניות, הוא השתמש לראשונה במצלמה קלה וניידת, אותה אחז בידו בעת תנועה בשדה הקרב. לעיתים הדהיר את המצלמה מעל גבו של סוס, לעיתים חיבר אותה ללהב הגיליוטינה. האפקט שנוצר היה מדהים בחדשניותו. גאנס צילם חלק מן הסצינות בצבע, עשור שלם לפני שהצילום הצבעוני התגלה על ידי הוליווד, אך החליט שלא לשלב סצינות אלו בסרטו, כדי שלא להסיח את דעת הצופים.
חמרה
הרכב
החמרה מורכבת ברובה מגרגירי קוורץ מצופים בתחמוצות ברזל. ההרכב הכימי הממוצע של החמרה הוא 90% צורן דו-חמצני (SiO2), 5% אלומינה ותחמוצת ברזל (Al2O3+Fe2O3), 4% סידן פחמתי (CaCO3), 0.7% אשלגן חד-חמצני (K2O) ו-0.4% חומר אורגני.
רצח אופיר רחום
רקע
מאוקטובר 2000 החלה מונא ליצור קשר עם בני נוער ישראליים שונים באינטרנט דרך תוכנת המסרים המיידיים ICQ, תוך שהיא מתחברת לאינטרנט מבתי קפה אינטרנט ברמאללה. היעד הראשוני לחטיפה היה ישראלי תושב ירושלים בשם מאיר קרני, עמו קיימה מונא שיחות רבות ב-ICQ במשך כחודשיים, ואף שוחחה עמו בטלפון. מונא נפגשה עם קרני בירושלים בשלוש הזדמנויות שונות עד שלבסוף היא החליטה כי קרני אינו מתאים לביצוע החטיפה.
הרצח
ביום רביעי בבוקר, 17 בינואר 2001, מונא ורחום נפגשו בתחנה המרכזית בירושלים, שוחחו קצרות באנגלית ולאחר מכן הם נכנסו למונית שהסיעה אותם לצומת א-ראם. משם הם נסעו במכונית הפורד אסקורט של מונא, אשר הייתה בעלת לוחית זיהוי ישראלית, לכיוון פאתי רמאללה. לשאלתו של אופיר מדוע הם נוסעים בשטח ערבי ענתה מונא כי "ככה זה בירושלים, שיש בה שכונות ערביות ויהודיות כאחד".
בשעה 11:30 מונא עצרה את הרכב בפרברי רמאללה לצד רכב בעל לוחית רישוי פלסטינית, בנקודת המפגש שנקבעה מבעוד מועד בינה לבין חוליית הטרור. מונא זינקה באופן מיידי החוצה מהרכב בעוד שפעילי הפת"ח חסן אל-קאדי ועבד אל-פתח דולה, אשר היו חמושים ברובי קלצ'ניקוב, יצאו מהרכב וניסו להוציא אותו מהמכונית, ולאחר שסירב, השניים ירו בו עשרות קליעים מטווח קצר, בעת שמונא עמדה בצד והתבוננה במתרחש. לאחר מכן הרוצחים השליכו את גופתו של רחום לתא המטען ונמלטו לרמאללה. בהמשך הרוצחים קברו את גופתו של אופיר בשכונת אלטירה שברמאללה.
דניאל קמברונרו
לאחר ששיחק בשורות הנוער של הקבוצה הקוסטה ריקנית דפורטיבו סאפריסה, קמברונרו ערך את הופעת הבכורה שלו בפונטרנס. בשנת 2007 עבר לאוניברסידד דה קוסטה ריקה וב-2011 הצטרף לארדיאנו.
ארגון התקינה הבין-לאומי
החלטה על הקמת הארגון התקבלה ב-14 באוקטובר 1946 באספת המומחים מ-25 מדינות שהתקיימה בלונדון. הארגון הוקם בפועל תוך כשנה. לציון אירוע זה, 14 באוקטובר הוכרז כיום התקנים העולמי.
Better than You
רקע וכתיבה
השיר נכתב על ידי קונור מיינרד, ג'ורג' אסטאסיו, ג'ון שייב, ג'ון מילס, ג'ו דייר, קרטיס מקנזי, ריטה אורה, טוני נילסון וג'ון ביוקנן והופק על ידי דה ארקייד והאיש הנעלם. השיר הוא שיר פופ, המשלב בתוכו גם את סגנון הדאנס-פופ.
תחש נהרות אמאזוני
אורכו של תחש הנהרות האמאזוני מגיע עד לכ-2.8 מטרים. הנקבות גדולות מהזכרים, ומשקלן עשוי לנוע בין 360 ל-540 קילוגרמים. צבעו של תחש הנהרות האמאזוני אפור, אולם לעיתים הוא נראה כבעל גוונים חומים. עורו עבה ומקומט, והוא חסר שיער (פרט לאזור השפם). מאפיין ייחודי (כחלק ממשפחת תחשי הנהרות) הוא התחלופה המתמדת של השיניים הטוחנות - שיניים חדשות מגיחות מאחורי הלסת ומחליפות את השיניים הבלויות שבקדמתה.
המפלגה הרצינית של מכגיליכאדי
דעיכה
המפלגה משכה רמה מפתיעה של תמיכה, והפכה לאחת המפלגות הגדולות מחוץ לפרלמנט. בכמה הזדמנויות, במיוחד בעקבות הכנסת שיטת הבחירות של חברי המעורבים (MMP), חברי הפרלמנט חזו שהמפלגה עשויה לזכות בייצוג פרלמנטרי, אבל זה לא קרה. כאשר המפלגות הגדולות החרימו את הבחירות על ידי טאורנגה 1993, מועמד המפלגה גרג פיטמס, שהופיע בעיתונים ארציים במסע זה, לבוש בתלבושת הקיסר החדשה של הקיסר, שכללה רק חולצה וספורנית, סיים במקום השני אחרי וינסטון פיטרס. ההצבעה למפלגה הייתה, ככל הנראה, מייצגת את קולות ההצבעה, דבר שהצדדים עודדו באחת מסיסמאותיה: "אם אתה רוצה לבזבז את ההצבעה שלך, להצביע בעדנו". המפלגה החלה להיתקל בבעיה המופיעה לעיתים קרובות במפלגות סאטיריות - ויכוח על מידת הרצינות שבה היא צריכה להיות. מייסדי המפלגה ראו במפלגה "קצת כיף", שמטרתה לספק הומור ובידור. זה נשאר חלק מרכזי של המפלגה. אולם, מאוחר יותר ראו המתגייסים למפלגה את הסאטירה של המפלגה בהקשר רציני יותר, בהתייחסם אליה כאל כלי שבאמצעותו יכולים אנשים ללעוג ולקרוא תיגר על הממסד הפוליטי. בפרט הצטרפו מספר אנרכיסטים למפלגה, וראו בה תרופה לסדר המסורתי ומתכוונים להשתמש במפלגה ככלי להענקת מדיניות אנרכיסטית לפרופיל ציבורי גבוה יותר. הדיכוטומיה, למעשה, גדלה בין "סאטירה בשביל הכיף" לבין "סאטירה להדגשת נקודה פוליטית". רבים מחבריה המקוריים של המפלגה התרעמו על מה שהם ראו כשימוש במפלגה למטרות אנרכיסטיות פוליטיות ומוגדרות יותר, והרגישו בכך שהמפלגה תהפוך לאנרכיסטית בגלוי, תהפוך לחלק מהפוליטיקה שזה בדיוק מה שניסו להימנע ממנו על ידי סאטירה. הם ראו בכך סתירה. ב-1999 המפלגה קיבלה רק כ-0.15 מקולות המצביעים ועקבות כך הכריזה רשמית על פירוקה.
מרשמלו (מוזיקאי)
2016–הווה: אלבום שני ו-סינגלים
ב-21 במאי 2021, הוציא את השיר "Leave Before You Love Me", בהשתתפות האחים ג'ונאס.
היי-טק
שנות ה-90
במחצית שנות התשעים נטבע מושג הכלכלה החדשה ומניות רבות הונפקו בציפייה לרווחים גדולים. ערכן "על הנייר" של חברות רבות היה גבוה בהרבה מערכן בפועל; עובדים גויסו והתחלפו בקצב מסחרר, אשר הצביע על הדינמיות הרבה של הענף. תופעות אלו הביאו לכינוי "בועת ההיי־טק" לדבוק בַתעשייה. בתחילת המאה ה-21, כשהתחזיות לא התממשו וכשהתברר ששוק האינטרנט מתפתח לאט מהמצופה, דוּבּר על "פיצוץ הבועה": חברות היי־טק רבות נסגרו ואלפי אנשי מחשבים צעירים (שכן בינתיים הפכו לימודי מדעי המחשב לתחום פופולרי ביותר באוניברסיטאות) מצאו עצמם מחוסרי עבודה. בשנת 2004 החלה התאוששות בתחום, וחברות היי־טק רבות החלו מחדשות את גיוסי העובדים.
בישראל
שנת 2021 הייתה שנת שיא להיי־טק הישראלי, עם היווצרותן של 30 חדי-קרן חדשים, ומעל 70 הנפקות - כולל 21 הנפקות בשווי של מיליארד דולר ויותר. אולם, בראשית 2022 חברות רבות שהונפקו ראו ירידת ערך חדה בשווי שלהן.
בנוסף, דו״ח של רשות החדשנות מצא כי חברות ההיי־טק מעסיקות כ-10% מכוח העבודה בישראל, אחראיות ל-15% מהתמ״ג ול-43% מהייצוא הישראלי, כמו גם ל-40% משווי החברות הנסחרות בבורסה לניירות ערך בתל אביב.
בוב מקאדו
רוברט אלן "בוב" מקאדו (באנגלית: Robert Allen 'Bob' McAdoo; נולד ב-25 בספטמבר 1951 בגרינסברו שבקרוליינה הצפונית) הוא כדורסלן עבר אמריקאי ששיחק בעמדות הסנטר והפאוור פורוורד. מקאדו שיחק 14 עונות בליגת ה-NBA וסיים את הקריירה שלו באירופה.
בסטיאן שוויינשטייגר
באיירן מינכן
לאחר שני אימונים בלבד עם הקבוצה הבוגרת החליט המאמן אוטמאר היצפלד להעלותו להופעת בכורה כמחליף במשחק ליגת האלופות של באיירן נגד ר.ס. לאנס, בנובמבר 2002. באותו משחק בישל שער. באותה עונה שיחק 14 משחקים בשורות באיירן מינכן, שזכתה בדאבל. בעונה לאחר מכן שיחק 26 משחקים. את השער הראשון במדי באיירן כבש שוויינשטייגר נגד קבוצת וולפסבורג בספטמבר 2003. בתחילת עונת 2005/06 נשלח שוויינשטייגר לשחק במדי המילואים של באיירן מינכן על ידי המאמן פליקס מגאת למרות הופעות טובות במדי הקבוצה הראשונה. אף על פי שנשלח לקבוצת המילואים, שוויינשטייגר חזר לקבוצה הראשונה במהרה ואף כבש שער בהפסד של באיירן לצ'לסי במשחק בליגת האלופות. עד סוף שנת 2007/08, ערך שוויינשטייגר 135 הופעות במדי באיירן מינכן בכל המסגרות וכבש 10 שערים. ב-15 באוגוסט 2008, כבש שוויינשטייגר את השער הראשון בבונדסליגה בעונת 2008/09. ובחודש דצמבר 2010, האריך את חוזהו בבאיירן מינכן עד לשנת 2016. ב-25 באפריל 2012, כבש שוויינשטייגר את בעיטת העונשין האחרונה בדו-קרב פנדלים שנערך בין באיירן מינכן לריאל מדריד ושלח את באיירן לגמר ליגת האלופות שם פגשה את צ'לסי. המשחק שוחק במגרשה הביתי של באיירן מינכן, האליאנץ ארנה. המשחק הסתיים בשוויון 1-1 ובדו-קרב הפנדלים שהתקיים כשהתוצאה הייתה 3-3 פטר צ'ך קלט בעיטה של שוויינשטייגר ולאחר מכן בבעיטה נוספת לזכות צ'לסי הפסידה באיירן בגמר. בעונת 2012/13, הפך שווינשטייגר לשחקן המרכזי בקישור של באיירן ובתום אותה עונה היה חלק חשוב מהקבוצה שזכתה בטרבל.
רגע לפני ש...
בחודש מאי 2008 מימון החלה במסע הופעות ברחבי הארץ עם מיטב שיריה, הכוללים את שני אלבומיה, קאברים מ"כוכב נולד" ועוד. על העיבוד המוזיקלי היה אחראי לואי להב.